
Important Note 


Sabiya Virtual Publication Mukhtalaf Zaraaye Se Mausool 
Shuda Mawaad Ki Isha'at Kar Rahi Hai, Kai Likhne Waale Apna 
Sarmaya Humein Shaaya (Publish) Karne Ke Liye Irsaal Kar Rahe 
Hain, Hum Ek Aham Wazahat Bayaan Karna Zaroori Samajhte 
Hain Ke Humari Shaya Karda Kitabo Aur Risalo Ke Mundarijaat 
(Contents) Ki Zimmedari Hum Is Hadd Tak Lete Hain Ke Ye Sab 
Ahle Sunnat Wa Jama'at Se Hai Aur Ye Bilkul Zaahir Bhi Hai Ke 
Har Likhari Ka Tallug Ahle Sunnat Se Hai Aur Phir Ulama -e- Ahle 
Sunnat Ki Kitabo Ka Mukhtalaf Zubaano Mein Tarjuma Kiya Ja 
Raha Hai Jinke Baare Mein Kisi Ko Koi Shak Nahin Hona Chahiye 
Aur Phir Baat Aati Hai Lafzi Aur Imlayi Waghaira Ghalatiyo Ki To 
Jo Isha'at Khaas Humari Janib Se Hoti Hai Yaani Wo Kitabein Aur 
Risale Jo Team Abde Mustafa Official Ki Peshkash Hoti Hain 
Unki Zimmedari Hum Lete Hain Aur Jo Humein Dusre Zariyo Se 
Mausool Hota Hai Un Mein Is Tarah Ki Ghalatiyo Ke Hawale Se 
Hum Bari Hain Ke Wahan Hum Har Har Lafz Ki Chhaan Phatak 
Nahin Karte 

Team Abde Mustafa Official Ki Ilmi, Tehgeegi Aur Islahi 
Kitabein Aur Risale Kai Marahil Se Guzarne Ke Baad Shaya Hote 
Hain Lekin Iske Bawajood In Mein Bhi Aisi Ghalatiyo Ka Paaya 
Jaana Mumkin Hai Lihaza Agar Aap Unhein Paayein To Humein 
Ittela Farmayein 

Safarnaama Bilaade Khamsa 


Sach Kahoon To Mujhe Safar Pasand Nahin, Siwaye Ek Safar 
Ke Aur Wo Aisa Safar Hai Ke Har Aashige Rasool Ko Uski Khabar 
Hai..., Fagat Itna Ishara Kaafi Hai Samajhne Ke Liye Ke Main Kis 
Safar Ki Baat Kar Raha Hoon..., 
Allah Ta'ala Humein Madine Ka Musafir Banaye (Aameen) 


Main Arz Kar Raha Tha Ke Mujhe Safar Pasand Nahin Aur 
Shayad Ye Bhi Ek Wajah Hai Ke Safar Par Jaane Se Pehle Mujhe 
Ghabrahat Si Hone Lagti Hai Aur Aisa Mahsoos Hota Hai Ke Jab 
Ghar Wapas Aaunga Tabhi Sukoon Haasil Hoga 


Safar Azaab Ka Tukda Hai: 
Muslim Shareef Mein Ek Baab Hai: 

als KATE NE eei eats adl Gods ἄξω. 

Yaani Safar Azaab Ka Tukda Hai Aur Faraghat Ke Baad Jald 
Ghar Laute 

(Yaani Jin Kaamo Ke Liye Gaya Hai, Unse Farigh Ho Kar Jaldi Laut Aaye) 


Is Baab Ki Pehli Hadees 2% rae d ς 
τ ai ize [39 
Hai Ke Hazrate Abu eri 1124 Gi gil Me 5 


Huraira Radiallaho Ta'ala Q! ὄν Bassi asi 
Anho Bayaan Karte Hain C 


Ke Rasoolullah Jua je np 2 
i i YA mee 9 52272 
alss alls a 221 gl Sya 
δε zh, 
Ne Farmaya : Safar +), (3 , m CIA 


Azaab Ka Ek Tukda Hai 
Wo Tum Ko Sone Aur - 
Khane Peene Se Rok Deta 2ί kilio.” SM 425 ον 


Hai, Jab Tum Mein Se Kisi dicis 
ai, Jab Tum Mein Se Kisi 4, " - 
aac A ds JÉ 


Shakhs Ka Kaam Poora “> 
Ho Jaaye To Wo Apne ol of e οἱ ὁξ heen 
Ghar Aane Mein Jaldi 7 < up ae 

Aaj 7 June Hai, Shaam Ho Chuki Hai Aur Kal Ke Baad Parso 
Mujhe Safar Par Rawana Hona Hai, Ye Safar Meri Zindagi Ka 
Pehla Safar Hai Jo Itna Lamba Hai, Ye Chaar Shehro Ka Safar Hai 
Isiliye Is Ko Maine "Safarnama Bilaade Arba'a" Ka Unwaan Diya 
Hai (Dar Asal Shuru Mein Chaar Bilaad Ka Hi Irada Le Kar Safar 
Shuru Kiya Tha Lekin Darmiyan Mein Ek Aur Shehar Gujarat Aa 
Gaya Aur Wahan Bhi Qiyaam Hua Jiski Wajah Se Iska Naam Baad 
Mein "Safarnama Bilaade Khamsa" Kar Diya Gaya) 

In 4 Shehro Mein Delhi, Mumbai, Madhya Pradesh Aur 
Chhattisgarh Dakhil Hain 

Safarnama Likhna Chunki Humare Akabireen Ka Tariqa Hai 
Aur Is Mein Kai Fayede Hain Lihaza Maine Bhi Unke Nagshe 
Qadam Par Chalte Hue Qalam Ko Uthaya Hai, Likhne Ka Saliqa 
Nahin Par Koshish Hai Ke Achha Likhu, Dua Farmayein Ke Main 
Daurane Safar Pesh Aane Waale Aham Wagiyaat Aap Ahbaab 
Ke Saath Saajha (Share) Kar Sakoon 


Safarnaama Bilaade Khamsa 


Safar Kis Din Karein? 

Malfoozaate Aala Hazrat Mein Hain Ke Sayyidi Aala Hazrat 
Rahimahullahu Ta'ala Se Arz Ki Gai Ke Safar Ke Liye Kaun Kaun 
Se Din Makhsoos Hain? 

Aapne Farmaya Ke Panj Shamba, Shamba (Aur) Do Shamba 
(Yaani Jumerat, Sanichar Aur Peer) (Thursday, Saturday Aur 
Monday) 

Hadees Shareef Mein Hai Baroze Shamba (Yaani Hafta, 
Sanichar) Qable Tulu -e- Aftab (Yaani Suraj Nikalne Se Pehle) Jo 
Kisi Haajat Ki Talab Mein Nikle Uska Zaamin (Guarantee Dene 
Waala) Main Hoon (Ke Wo Haajat Poori Hogi) 

(Kanzul Ummal, Jild6, Safa221, Hadees No. 16808) 

Aala Hazrat Mazeed Farmate Hain Ke Bihamdillah Dusre 
Baar Ki Haaziri -e- Haramain Tayyabain Mein Yahan Se Jaane 
Aur Wahan Se Wapas Aane Mein Inhi Teen Dino Mein Se Ek Din 
Mein Rawangi Hui Thi Aur Bifazlihi Ta'ala Fageer Ka Yawme 
Wiladat Bhi Shamba (Yaani Hafta, Sanichar) Hai 
(Malfoozaate Aala Hazrat, Hissa1, Safa60) 

Is Safar Par Mujhe Jumerat Ko Nikalna Hai Aur Phir 
Chhattisgarh Pahunche Ke Baad Wahan Se Mujhe Sanichar Ko 
Madhya Pradesh Ke Liye Nikalna Hai, Ittefag Dekhiye Ke 
Madhya Pradesh Se Delhi Ke Liye Humein Peer Ko Nikalna Hai 
Phir Mumbai Se Madhya Pradesh Ke Liye Wapsi Ki Rawangi 
Sanichar Ko Hogi Baagi Mein In Teen Dino Ka Ittefag Na Ho Saka 

Ek Ittefag Ye Hua Hai Ke Is Ghulame Aala Hazrat Ki Paidaish 
Bhi Sanichar Ko Hui Hai Aur Mahina Bhi Shawwal Ka Tha 
Allah Ta'ala In Nisbato Ke Saath Mujhe Unka Faizan Bhi Ata 
Farmaye 


Apni Sawari: 
Safar Pasand Na Hone Ki Ek Wajah Ye Bhi Hai Ke Buses Aur 
Trains Mein Joojhna Hota Hai 


Safarnaama Bilaade Khamsa 


Ye Aisa Ho Jaata Hai Jaise Kisi Qafile Mein Safar Karna...., 
Tarah Tarah Ke Log, Tarah Tarah Ke Pehnawe, Sab Apne Alag 
Alag Magsad Ke Tehat Safar Kar Rahe Hote Hain Aur In Sab Ke 
Beech Kai Mamlaat Mein "Mohtaaj" Ban Kar Safar Karna Padta 
Hai 

Agar Apni Sawari Ho To Maza Bhi Aaye, Jahan Chaho Ruk 
Jaao, Namaz Ada Kar Lo, Khana Peena Kha Lo, Aaram Kar Lo Aur 
Ghoom Phir Lo Lekin Buses Aur Trains Mein Banda Qaid Ho 
Jaata Hai 
Phir Hindustan Ki Buses Aur Trains Ki To Baat Hi Niraali Hai, 
Chahe Jitne Log Sawaar Ho Jaayein Phir Bhi Gaadi Khaali Hai 


Aaj 8 June (Budh) Hai Aur Kal Humein Rawana Hona Hai, 
Main Abhi Ek Bag Mein Kapde Bhar Kar Likhne Baitha Hoon, 
Meri Biwi Idhar Se Udhar Ho Rahi Hai Kyunki Use Dher Saari 
Tayyariya Jo Karni Hai, Wo Mere Saath Chhattisgarh Ke Shehar 
Bhatapara Tak Jayegi Jo Ke Uska Maika (Maa Ka Ghar) Aur Mera 
Susraal Hai, Jo Kunware Ise Padh Rahe Hain Wo Mujhe Maaf 
Karein Ke Maine Is Baat Ka Yahan Par Zikr Kiya, Allah Ta'ala Aap 
Ko 3-4 Susraal Ata Kare 


Kapdo Ki Packing - Hazrate Umar Ka Ek Wagiya 

Meri Biwi Almaari Se Mere Kapde Nikaal Rahi Thi, Ek Kurte 
Ko Dekh Kar Kehne Lagi Ke Ye Mat Le Kar Jaaiye, Wajah Ye Thi 
Ke Purana Hone Ke Sabab Us Mein Ek Do Jagah Chhed Ho Gaye 
The, Maine Kaha Ke Koi Haraj Nahin, Ise Bhi Pack Kar Lete Hain, 
Usne Ek Martaba Aur Kaha Ke Ise Na Le Jaayein To Maine 
Hazrate Umar Ka Ek Wagiya Sunaya Ke Jab Aap Mulke Shaam Ki 
Taraf Tashreef Le Gaye To Ek Maqam Par Saamne Ghutno Tak 
Paani Tha Aur Us Mein Doob Kar Paar Hona Tha, Aap Apni 
Oontni Par Sawaar The, Usse Niche Utar Kar Aap Ne Apne Moze 
Utaare Aur Apne Kandhe Par Rakh Liye Aur Oontni Ki Lagaam 
Thaam Kar Paani Mein Dakhil Ho Gaye, To Hazrate Abu Ubaida 

Radiallaho Ta'ala Anho Ne Arz Ki: Aye Ameerul Momineen! Aap 
Jo Ye Kaam Kar Rahe Hain, Mujhe Ye Pasand Nahin Ke Log Aap 
Ko Nazar Utha Kar Dekhein (Yaani Ye Ameerul Momineen 
Hazrate Umar Jinki Hukoomat Door Door Tak Phaili Hui Hai Wo 
Apne Moze Apne Kandhe Par Rakh Rahe Hain) 


Hazrate Umar Farugue (Hum Zubaane Nabi) Farmate Hain 
Afsos! Aye Abu Ubaida! Agar Ye Baat Tumhare llawa Koi Aur 
Kehta To Main Use Ummate Muhammadi Ke Liye Ibrat Bana 
Deta (Phir Aage Jo Hazrate Umar Ne Kaha Wo Baat Rula Dene 
Waali Hai, Aap Farmate Hain) Hum Ek Be Saro Samaan Qaum 
The, Phir Allah Ta'ala Ne Humein Islam Ke Zariye Izzat Ata 
Farmai (Aur Aage Ek Paigham Diya Ke) Jab Bhi Hum Allah Ta'ala 
Ki Ata Karda Izzat Ke llawa Izzat Haasil Karna Chahenge To Allah 
Ta'ala Humein Ruswa Kar Dega 


(NL AMIN 
Ye Wagiya Batane Ke Baad Maine Kaha Ke Is Kapde Mein 


Pewand Bhi Lage Hote To Mujhe Le Kar Jaane Aur Pehan Kar 
Ghoomne Mein Koi Sharm Mahsoos Nahin Hoti 


Huzoor MATAA ο Ke Ghulamo Ki Ye Shaan Hai Ke 
Bade Bade Badshaho Ke Saamne Bhi Phate Kapde Pehan Kar 
Chale Jaate Hain, 

Baitul Mugaddas Fatah Karne Jaate Hain To Kapde Pe Kai 
Kai Pewand Lage Hote Hain Lihaza Ye Kurta Daal Do 

Bayaan Ka Khulasa Ye Hai Ke Suit Boot Mein Izzat Talash 
Karna Huzoor Ke Ghulamo Ka Kaam Nahin, Humein Jo Izzat Mili 
Hai Ya Milegi Wo Deene Islam Par Chalne Se Milegi Uske Baad 
Kapde Pewand Waale Ho To Bhi Qaisaro Kisra Naam Se 
Kaanpenge 


Itna Bayaan Karne Ke Baad Begam Sahiba Ne Kurta Mere 
Hawale Kar Diya Aur Ab Wo (Kurta) Mere Saath Hai, Sach 
Kahoon To Mujhe Aise Hi Kapde Pasand Hain Ke Nafs Ke 

Mugable Mein Madad Karte Hain, Chamak Dhamak To Insan Ki 
Chaal Badal Deti Hai 

Chaal Se Ye Baat Zehan Mein Aa Gai Ke Jis Train Mein Safar 
Kar Raha Hoon Iski Chaal Baraat Ki Tarah Hai, Taqreeban 500 
Kilometres Ke Liye Is Train Ko (Jise Meri Biwi Ne Bail Gaadi Ka 
Naam Diya Hai) Raat Bhar Ka Wagt Chahiye 

Aadhi Raat Guzar Chuki Hai, Aaj 9 June Balki Ab 10 Ho Tarikh 
Ho Chuki Hai Aur Bail Gaadi Mein Baith Kar Main Ye Safarnama 
Likh Raha Hoon 


Jharkhand Se Chhattisgarh 
9 June 2022 Ko Hum Jharkhand Ke Hatia (Ranchi) Railway 
Station Se Rawana Hue Aur 10 Tarikh Ko Chhattisgarh 
Pahunche, Garmi Ka Zor Har Taraf Hai, Raat Ka Waqt Hai Par 
Aisi Garmi Hai Ke Din Ka Mugabla Kar Rahi Hai Aur Din To Ubal 
Hi Raha Hai 


10 June 2022 Baroz Jumuah Ko Chhattisgarh Ke Shehar 
Bhatapara Pahuncha Hoon To Yahan Kaafi Dino Ke Baad Pehli 
Barish Hui Par Itni Kam Barish Garmi Ko Kam Karne Ke Bajaye 
Ek Alag Rukh De Degi, Jab Tak Jam Kar Kai Dino Tak Barish Nahin 
Hog Tab Tak Garmi Kam Nahin Hogi 


Jumuah Ki Namaz Ada Karne Ke Liye Masjid Jaana Hua, 
Chhattisgarh Ke Musalmano Ne Aalishaan Masjidein Bana Rakhi 
Hain, Main Dusri Martaba Bazaar Ki Is Masjid Mein Gaya Tha 
Par Imam Alag Paaya, Yahan Pehle Jo Imam The Unhein Nikaal 
Diya Gaya, Humare Sunniyo Mein Arakeen Aur Aimma Ke 
Darmiyan Choohe Billi Ki Tarah Ye Khel Na Jaane Kab Khatm 
Hoga, Aaye Din Imamo Ko Badalna Ye Sahih Nahin Hai, Iske Kai 
Nugsanaat Hain, Iski Islah Honi Chahiye 


Aaj Ka Din Chhattisgarh Mein Pehla Aur Aakhiri Din Hai, Ab 
Balade Saani (Dusri Sarzameen) Yaani Madhya Pradesh Ki Taraf 

Chalna Hai, Phir Wahan Se Delhi Aur Delhi Se Phir Mumbai Ka 
Rukh Kiya Jayega 


Chhattisgarh Se Madhya Pradesh 

10 June Ki Raat Bhatapara (Chhattisgarh) Se Jabalpur 
(Madhya Pradesh) Ke Liye Rawana Hua, Abhi Train Mein Hi 
Baitha Hoon, 11 Tarikh Lag Chuki Hai 

Sar, Kamar, Aankh Aur Poora Jism Hi Jawab De Chuka Hai 
Kyunki Do Raato Ka Jaaga Hua Hoon, Ab Ye Sawal Aata Hai Ke 
Aisi Haalat Ke Bawajood Main So Kyun Nahin Raha Hoon? Iska 
Jawab Ye Hai Ke Main Chah Kar Bhi Nahin So Sakta Kyunki 
Filhaal To Akele Hoon..., Waise Qareeb 40 Log Hain Mere Saath 
Agarche Seats 20 Hi Hain, Train Ka Ye Dabba Dusro Se 
Mukhtalaf Hai, Is Ke Aadhe Mein Samaan Aur Aadhe Mein 20 
Seats Hain Lekin Log Zyada Hain, Kuchh Bachhe Mere Pairo Ke 
Paas Niche Soye Hue Hain, Kuchh Bade Bhi Hain, Ye Dabba 
General Class Ka Hai Jis Mein Sone Ke Liye Koi Intezam Nahin 
Hota (Wo Alag Si Baat Hai Ke Samaan Rakhne Ki Jagah Par Bhi 
Log So Jaate Hain, Yahan Jugaad Karne Waale Kasrat Se Paaye 
Jaate Hain), Is Dabbe Mein Mujhe Side Waali Seat Mili Hai, Ek 
Khidki Hai Jo Mere Liye ICU Mein Lage Oxygen Ki Tarah Hai 
Warna Dam Hi Ghut Jaata! 

Main Soch Raha Hoon Ke Agar Maine AC Class Ya Flight 
Waghaira Ka Ticket Liya Hota To Mujhe Ye Sab Dekhne Ko Nahin 
Milta Aur Wo Mere Liye Afsos Ka Baais Hota, Awaami Satah Par 
Utar Kar Ye Sab Dekhne Ke Baad Jo Tajribaat Haasil Hote Hain 
Wo Hawa Mein Udne Waalo Ko Nazar Nahin Aa Sakte, Achha 
Hua Ke Mere Paas Bahut Zyada Paise Nahin Warna Main Bhi 
Abhi Kisi AC Class Mein Hota Aur Pesh Aane Waale In Masail Se 
Faida Na Utha Paata Agarche Takleef Bhi Uthani Pad Rahi Hai 


Maghrib Ke Wuzu Se Fajr Ki Namaz 
Shayad Pehli Baar Aisa Hua Hai Ke Maghrib Ki Namaz Ke Liye 
Jo Wuzu Kiya Tha Usi Se Ab Fajr Bhi Ada Karne Ja Raha Hoon 

Dar Asal Train Ke Is Dabbe Mein Koi Intezam Nahin Hai, 
Yahan Samaan Ki Tarah Log Pade Hue Hain, Bilkul Samaan Ki 
Tarah Hi Logon Ko Ek Dusre Ke Oopar Dekh Raha Hoon, Mobile 
Charge Lagane Ke Liye Jo Board Diya Jaata Hai Wo Bhi Yahan 
Nahin Hai Bas Do Mote Mote Bade Buttons Hain Jo Lights Aur 
Pankho Ke Liye Hain 
(Ye Lights Aur Pankhe Sab Garmi Badhane Ka Kaam Kar Rahe Hain) 


Agar Intezam Hota Bhi To Dabbe Ka Haal Aisa Hai Ke Kahin 
Jaane Ke Liye Logon Ki Laash Par Se Guzarna Pad Sakta Hai 

Kuchh Ghanto Mein Jabalpur Pahunch Jaunga Jahan Mere 
Bahut Hi Shafeeg Aur Hamdard Dost Janab Riyaz Mere Muntazir 
Hain 

Hum Saalo Se Saath Mil Kar Kai Shobo Ko Sambhaal Rahe 
Hain Lekin Aaj Ye Humari Pehli Mulagat Hai 


Unse Mulagat Hi Mera Wo Aakhiri Kaam Hai Jo Abhi Main 
Kar Paaunga Uske Baad Bistar Pakadne Ke llawa Koi Dusra Irada 
Nahin Hai, Dua Karein, Ab 2 Din Ki Neend Poori Karne Ke Baad 
Hi Aap Logon Ki Khidmat Mein Wapas Aaunga 


Jabalpur (Madhya Pradesh) 
Jabalpur Mein Har Thodi Door Par "Jabal" Yaani "Pahaad" 
Aur Chattaan Waghaira Dekhne Ko Milte Hain, Ye Ek Saaf Suthra 
Aur Ghoomne Phirne Ke Laaiq Shehar Hai 


Chhattisgarh Bhi Pehle Madhya Pradesh Ka Hi Hissa Tha, 
Isiliye Dono Jagaho Ke Logon Ke Rehan Sehan Aur Khaan Paan 
Waghaira Mein Bahut Zyada Farq Nahin Hai 

Subah Subah Humne "Poha" Khaya Jo Ke Halka Hone Ke 
Aitbar Se Ek Achha Nashta Hai, Yahan Is Ka Riwaaj Hai 


Yahan Do Mezbaan Meri Badi Khatirdari Kar Rahe Hain Jin 
Mein Ek Riyaz Bhai Aur Dusre Humari Team Ke Ek Khaas 
Member Janab Hafiz Ataur Rahman Hain Jo Ke Yahan Muhalle 

Ki Masjid Mein Imamat Farmate Hain, Dono Ne Mil Kar Khoob 
Izzat Afzai Farmai, Allah Ta'ala Inse Raazi Ho 


Jabalpur Mein Musalmano Ki Ek Badi Tadaad Aabad Hai Aur 
In Mein Achhe Tajir Hazraat (Businessmen) Aur Maal Waale Bhi 
Shamil Hain Lekin Afsos Ke Saath Ye Bhi Bayaan Karna Pad Raha 
Hai Ke Yahan Bhi Ilmi Aur Tameeri Kaamo Ki Bahut Zaroorat Hai 

Misaal Ke Taur Par Dekhein Ke Yahan Par Aala Hazrat Ke 
Khalifa, Allama Mufti Burhanul Hague Alaihirrahma Ka Mazaare 
Paak Hai, Ye Wo Burhanul Hague Hain Ke Jin Ko Aala Hazrat Ne 
Apna Imama Pehnaya Aur Apna "Roohani Beta” Farmaya Hai, 
Aap Ki Jo Bhi Kitabein Ya Risale Ya Fatawe The Unki Isha'at Honi 
Chahiye Thi Jo Ke Ab Tak Baagi Hai Aur Dusri Misaal Madaris Ki 
Le Lijiye Ke Yahan Madaris Ki Bahut Zyada Kami Sunne Ko Mili 
Hai Jis Par Kaam Karna Tarjeehaat Ke Mutabig Ashad Zaroori 
Hai 


Do Risale Likhne Ka Irada 
Jabalpur Mein Ek Hafiz Saahib Se Mulagat Hui Jinka Naam 
Hafiz Abdul Qayyum Hai, Unhone Kai Huffaz Banaye Hain, 
Jabalpur Aur Keh Lein Ke Poore Madhya Pradesh Mein Inke 
Shagird Dekhne Ko Milte Hain Jo Mukhtalaf Ohdo Par Faaiz Hain 
Humare Hafiz Ataur Rahman Saahib Bhi Inke Shagird Hain 


Hafiz Saahib Ne Humein Bataya Ke Jabalpur Mein Madaris 
Ki Bahut Kami Hai, Koi Ek Achha Madrasa Nahin Hai Jahan Aala 
Darje Tak Ki Deeni Taleem Di Jaati Ho Aur Ye Bhi Bataya Ke 
Burhane Millat Ne Jo Risale Ya Fatawa Chhode Hain Wo Shaya 
Hone Ke Bajaye Deemak Ki Khuraak Ban Rahe Hain 

Unhone Kaha Ke Agar Aap Munasib Samjhein To Ek Risala 
Ba Shakle Ishtehar Tayyar Karein Jis Mein Sunni Wahabi Ke Asal 
Ikhtelafaat Ka Aasan Alfaaz Mein Bayaan Ho Kyunki Awaam Aaj 
Bhi Nahin Jaanti Ke Sunni Kise Kehte Hain Aur Wahabi Kise 
Kehte Hain 

Hazrat Ki Ye Baat Bilkul Hageegat Par Mabni Hai Ke Awaam 
Ki Ek Badi Tadaad Nahin Jaanti Ke Sunni Aur Wahabi Ke 
Darmiyan Bunyadi Kaunse Ikhtelafaat Hain, Maine Niyyat Ki Hai 
Ke Ek Risala Aisa Tayyar Kiya Jaaye Jis Mein Aasan se Aasan 
Alfaaz Mein Is Ikhtelaf Ki Tafseel Bayaan Ki Jaaye, Phir Ise 
Masjido Mein Lagane Ka Bhi Ehtimam Kiya Jayega, Jis Tarah 
Nawafil Ke Fazail Aur Unka Tariqa Aur Namaz Ke Awqaat Ke Liye 
Ek Bada Ishtehar Laga Hota Hai, Theek Isi Tarah Aisa Hi Ek 
Banner Banaya Jayega Taaki Awaam In Ikhtelafaat Ki Wajah Ko 
Samjhein 


Ek Aur Risala Jo Likhna Hai Uska Unwaan "Farzi Qabrein" 
Hoga Jis Mein Farzi Qabr Banane Aur Unke Saath Asl Jaise 
Mamlaat Karne Ki Sharai Haisiyat Ko Motabar Wa Motamad 
Ulama -e- Ahle Sunnat Ke Kalimaat Ki Raushni Mein Bayaan Kiya 
Jayega 

Is Dusre Risale Ko Likhne Ka Irada To Bahut Pehle Se The 
Lekin Daurane Safar Aise Mazraat Jinki Koi Asal Nahin, Dekh Kar 
Ab Ye Kaam Jald Shuru Karne Ka Zehan Ban Gaya Hai 


Jabalpur Ki Sair 

Humne Taqreeban Poore Din Jabalpur Ki Sair Ki Aur Kai 
Jagaho Par Gaye Jin Mein Bargi Dam, Bheda Ghaat Aur Chand 
Mazaraat Waghaira Shamil Hain, Sab Ki Tafseel Yahan Bayaan 
Karna Tawalat Ka Sabab Hoga Lihaza Chuninda Baato Ko Hi 
Bayaan Kiya Jayega 


Jabalpur Se Delhi Ke Liye Rawana : 

12 June 2022 Ki Raat Ko Hum Jabalpur Se Delhi Ke Liye 
Rawana Hue, 13 June Ki Subah Delhi Pahunche 

Delhi To Delhi Hai, Har Taraf Daud Bhaag Ka Mahaul Hai Aur 
Garmi Bhi Urooj Par Hai, Is Shehar Mein Jahan Har Koi Bahut 
Zyada Masroof Hai, Aise Mein Humare Ek Farhan Bhai Hain Jo 

Humein Lene Ke Liye Aaye Hain Aur Ab Din Raat Hum Inhi Ko 
Pareshan Karne Waale Hain 
Farhan Bhai Tanzeem Ziaul Huda Ke Zimmedar Hain, 
Hindustan Mein Is Tanzeem Ki Zimmedari Inhein Di Gai Hai 
Farhan Bhai Ba Akhlag Shakhs Hain, Deeni Kaamo Ka Jazba 
Rakhte Hain, Khidmate Khalg Mein Bhi Masroof Rehte Hain Aur 
Aaj Unhone Humare Liye Kaafi Kuchh Soch Rakha Hai 


Delhi Ki Sair : 

Farhan Bhai Ne Humein Din Bhar Mein Poori Delhi Ki Sair 
Karwai, Hum Ghar Se Din Mein Nikle Aur Raat 10 Baje Ke 
Qareeb Ghar Pahunche 

Delhi Ki Jama Masjid, Mazaare Hazrate Mahboobe Ilahi Wa 
Hazrate Qutbuddin Bakhtiyar Kaaki Aur Kuchh Mazaraat Ki 
Ziyarat Karne Ke Baad Hum Qutub Minar, Meena Bazaar, Mirza 
Ghalib Ki Qabr, Kutub Khane Aur Kai Jagaho Ko Dekh Aaye, Ab 
Thakaan Itni Ho Gai Hai Ke Jald Naha Aur Kha Kar Sona Hai 
Kyunki 4 Baje Subah Mumbai Ke Liye Train Hai, Ab Chand 
Ghante So Kar Humein Agle Safar Ke Liye Khud Ko Tayyar Karna 
Hai 


Hazrate Nizamuddin Ke Mazaar Par Khurafaat 

Mazaar Ko Logon Ne Bazaar Bana Rakha Hai, Jidhar Dekhein 
Udhar Kuchh Na Kuchh Ghalat Chal Raha Hai Kyunki Ikhteyar 
(Control) Hi Ghalat Logon Ke Haatho Mein Chala Gaya Hai 

Mazaar Ke Baahar Ek Paani Ka Hauz Hai Jahan Seedhiyo Par 
Aurato Tak Ko Bitha Kar Un Par Paani Daala Jaata Hai Aur 
Bepardagi Is Mein Khule Aam Hoti Hai 

Aurato Ne Mazaar Ko Gunaho Ka Adda Banane Mein Koi 
Kasar Nahin Chhodi Hai, Auratein Wuzu Bhi Wuzu Khane Mein 
Mardo Ke Saath Karti Hain! Ye Sab Dekh Kar Khoon Khaulne 
Lagta Hai Lekin Hum Karein Bhi To Kya Karein Siwaye Darde Dil 
Bayaan Karne Ke..., 

Mazaar Par Dhanda: 

Dhanda Karne Waale Log Jin Mein Mazaar Ke Andar 
Maujood Sajjada Nasheen, Mujawar Aur Baahar Baithe 
Dukandaar Sab Shamil Hain, Ye Logon Ki Ageedat Ke Saath 
Khilwaad Karte Hain 


Chadar Aur Phool Khareedne Ke Liye Logon Ke Saath 
Zabardasti Bhi Ki Jaati Hai Aur Jitni Tadaad Mein Log Ziyarat Ke 
Liye Aate Hain Uske Mutabig Rozana Hazaaro Nahin Balki 
Laakho Mein In Cheezo Ki Bikri Hoti Hai Aur Phir Laut Kar 
Dukano Mein Aa Jaati Hai, Ageedat Ko Aad Mein La Kar Dhanda 
Kiya Ja Raha Hai Aur Laakho Karodo Rupay Jiski Qaum Ko 
Tameeri Kaamo Ke Liye Sakht Zaroorat Hai, Wo Yahan Ja Raha 
Hai, Awaam -e- Ahle Sunnat Se Guzarish Hai Ke Apne Kirdaar Ko 
Samajhiye Aur Apni Ahmiyat Ko Jaaniye, Aap In Jagaho Pe Apna 
Maal Is Tarah Zaaya Na Karein Balki Isi Paise Ko Apni Qaum Ke 
Taleemi Nizaam Ko Behtar Se Behtar Banane Ke Liye Kharch 
Karein, Allah Ta'ala Humein Iski Taufiq Ata Farmaye 


Mazaar Par Lutere 

Naam Kya Hai? Kahan Se Hain Aap? Bahut Hi Buland Aawaz 
Se Ek Mujawar Ne Mujhe Mukhatib Kiya Jiske Haath Mein 
Qalam Aur Ek Register Tha, Wahan Aur Bhi 3-4 Aise Log The Jo 
Kisi Bhi Ziyarat Ko Jaane Waale Ke Saath Is Tarah Baat Kar Rahe 
The 


Maine Puchha Ke Naam Aur Pata Kyun Bataaun? Kya Karna 
Hai? Ye Sun Kar Wo Bada Hairan Ho Kar Bola : Baba Ki Bargaah 
Mein Kuchh Nahin Doge? (Paise Maaang Raha Tha) Aur Is Tarah 
Haq Se Maang Raha Tha Jaise Maine Usse Qarz Liya Ho 

Maine Kaha Ke Nahin Dunga To Mahaul Hi Badal Gaya Aur 
Phir Mere Hi Pichhe Riyaz Bhai Se Mutalba Kiya To Inhone Meri 
Taraf Ishara Kar Diya Aur Kaha Ke Wo Hi Head (Ameer) Hain To 
Wo Mujawar Kehne Laga Ke Kya Yahi Leader Hai? Jo Ye Bolega 

Wahi Tum Karoge? Riyaz Bhai Ne Kaha Ke Haan To Wo Khamosh 
Ho Gaya Aur Phir Hum Use Nazar Andaaz Kar Ke Mazaar Ki Taraf 
Badhne Lage, Agar Ab Wo Lutera Mere Saamne Aata To 
Thappad Zaroor Khaata Lekin Phir Usne Dusre Logon Ke Saath 
Phir Loota Maari Shuru Kar Di, Ye Log Bahut Bade Lutere Hain 
Jo Auliyullah Ki Bargah Mein Aaye Ageedatmando Ko Loot'te 
Hain Lihaza Aap Inse Hoshiyar Rahein Aur Ek Phooti Kaudi 
Inhein Na Dein 


Awaam -e- Ahle Sunnat Ka Maal Aisi Jagaho Par Barbad 
Hota Dekh Ghussa Aana Yageeni Hai Lekin Hum Is Ghusse Se 
Apna Dil Hi Jala Sakte Hain, Baagi In Jaise Lutero Ko Abhi Wo 
Nahin De Sakte Jin Ke Ye Mustahig Hain 

Ye Sab Humari Hi Ek Arse Ki Laparwahi Ka Natija Hai Ke In 
Jaiso Ko Mauga Mila Hai Humari Qaum Ko Lootne Ka Aur Iska 
Ek Aasan Hal Ye Hai Ke Awaam Hageegat Ko Samajhne Ki 
Koshish Kare Aur Aise Lutero Se Apne Maal Ki Hifazat Kare, 
Ageedat Mein Andhe Ho Kar Apna "Dhan" Inke Saamne Na 
Rakhein, Isse Aapko Koi Faida Nahin Hoga 
Kaash Ke Humari Awaam Samjhe 


Delhi Se Mumbai Ya Gujarat 

Delhi Se Humari Rawangi 14 June 2022 Ko Subah 4 Baje 
Mumbai Ke Irade Se Hui Thi Lekin Jis Train Se Hum Ja Rahe Hain, 
Ye Surat, Gujarat Hote Hue Jaati Hai Aur Wahan Humare Chand 
Kaam The Lihaza Humne Tay Kiya Ke Gujarat Mein Hi Utar 
Jayenge Uske Baad Wahan Se Mumbai Jayenge 

Pehle Ye 4 Bilaad Ka Safar Tha Aur Ab Ye 5 Ho Gaye Hain, 
Abhi Hum Train Mein Baithe Hue Hain Aur 14 June Ki Raat Mein 
Hum Surat Pahunchenge 


Ab Tak Ke Safar Mein Humne Koshish Yahi Ke, Ke Waqt Ko 
Fuzool Kaamo Mein Zaaya Na Kiya Jaaye Jaisa Ke Kai Log Games 
Waghaira Khelte Hue, Fuzool Ki Baatein Karte Hue Aur Music 

Waghaira Sun Kar Safar Mein Wagt Guzaarte Hain, Humne 
Safar Mein Bhi Jahan Tak Ho Saka Likhte Rahe Aur Isse Jo Faida 
Hua Wo Bilkul Zaahir Hai 


Riyaz Bhai Bhi Saath Baithe Seerate Mustafa Kitab Ko 
Roman Urdu Mein Type Kar Rahe Hain, Allah Ta'ala Humse 
Zyada Se Zyada Apne Deen Ka Kaam Le Aur Ise Apni Bargaah 
Mein Qabool Farma Kar Humare Liye Zariya -e- Najaat Banaye 


Gujarat 

14 June 2022 Ki Raat Hum Surat, Gujarat Pahunche, Ek Bus 
Talash Karne Mein Humein Aadha Ghanta Lag Gaya Kyunki 
Yahan Kasrat Se Busein Chalti Hain Aur Phir Ye Ke Koi Bus Khaali 
Nazar Nahin Aati 

Zubaan Bhi Logon Ki Alag Hai Yaani Gujarati To Saari Baatein 
Humare Sar Ke Upar Se Jaati Hain, Bas "Chhe" Hi Ghaliban Wo 
Lafz Hai Jo Humari Quwwate Samaa'at Ke Qaabu Mein Baar 
Baar Aa Raha Hai 


Humne Bil Aakhir Bus Talash Kar Li Hai Aur Sabse Pehle Hum 
Janab Sufyan Qadri Ke Ghar Ja Rahe Hain Jo Ke Humari Team Ke 
Ek Member Hain Aur Inka Nikah Bhi E Nikah Service Ke Zariye 
Hua Hai 

Bus Se Utarte Hi Saamne Sufyan Bhai Ko Paaya Aur Phir 
Hum Unke Ghar Gaye, Janab Ne Bahut Hi Khatirdari Ki Aur 
Khilane Pilane Ki Karam Nawazi To Dusre Ahbaab Ne Bhi Ki Thi 
Par Inhein Humne Kapde Dhone Ki Zehmat Bhi De Di, Ab Chunki 
Garmi Ka Mausam Hai Aur Har Dusre Din Kapde Pasina Zyada 
Nikalne Ki Wajah Se Badalne Padte Hain To Taqreeban Ab Koi 
Naya Suit Nahin Bacha Tha Aur Dhona Ek Hadd Tak Zaroori Ho 
Gaya Tha Isiliye Kuchh Καράς Dhulwane Pad Gaye 

Khane Par Halaat -e- Haazira Par Charcha Shuru Hui To Raat 
1 Baje Tak Kai Mauzuaat Par Baatein Chali Phir Humne Bistar Ka 
Rukh Kiya Kyunki Subah Uth Kar Phir Se Safar Par Nikalna Tha 

Agle Din Humara Ek Mash'hoor Tajir, Adil Qadri Ke Office 
Jaana Hua, Ye Itr, Topi Waghaira Ke Ek Bade Tajir Hain Aur Deeni 
Zehan Bhi Rakhte Hain, Humare Riyaz Bhai Filhaal Inhi Ke Paas 
Online Job Karte Hain 

Adil Qadri Ne Bhi Humare Liye Achha Intezam Karwaya, 
Allah Ta'ala Inke Karobaar Mein Mazeed Barkat De 


Mumbai 

16 June 2022 Ko Hum Mumbai Pahunche, Humne Mumbai 
Ko Dusre Shehro Se Bilkul Alag Paaya, Yahan Ke Logon Ka Rehan 
Sehan Bahut Ajeeb Maloom Hota Hai 

Thodi Si Jagah Ke Jahan Ek Bada Kamra Bhi Nahin Ban Sakta, 
Wahan Logon Ne Rehne, Khane Pakane, Sone Aur Qaza -e- 
Haajat Waghaira Sab Ka Intezam Kar Rakha Hai 
Ek Tang Gali Ke Jis Mein Do Log Saath Mein Nahin Chal Sakte, 
Us Mein Log Nahate Aur Kapde Dhote Nazar Aate Hain Aur Unse 
Bach Bacha Kar Log Aana Jaana Kar Rahe Hote Hain 


Local Trains, Buses, Sadak Aur Bazaar Har Jagah Bheed Hi 
Bheed Nazar Aati Hai, Log Apne Apne Kaamo Mein Is Qadar 
Masroof Hain Ke Koi Kisi Par Khaas Tawajjo Nahin Deta 


Humne Station Se Paidal Chalna Shuru Kiya Aur Phir Shaam 
Tak Taqreeban 15 Kilometers Se Zyada Paidal Chalne Ka Sharf 
Haasil Hua 


Mumbai Mein Musalmano Ki Ek Badi Tadaad Aabad Hai 
Lekin Ye Baat Bhi Sach Hai Ke Bade Shehro Mein Fitne Bhi Bade 
Zyada Hote Hain, 2 Hi Din Mumbai Mein Reh Kar Humne Ajeebo 
Ghareeb Cheezein Dekhi Jiska Zikr Hum Karenge 


Mumbai Mein Hijaab Ka Trend (Rujhaan) 
Muskan Waale Wagiye Ke Baad Se Shayad Mumbai Mein 
Hijaab Ka Trend Chal Pada Hai 

Har Taraf Kasrat Se Ladkiya Hijab Mein Nazar Aati Hain, Ye 
Koi Buri Baat Nahin Ke Ladkiyo Ka Is Taraf Rujhaan Badha Hai 
Lekin Afsos Ki Baat Ye Hai Ke Parde Ka Jis Tarah Ehtimam Hona 
Chahiye Wo Kahin Nazar Nahin Aata 

Ladkiya Nagab Aur Hijab Mein "Be Parda" Ho Kar Ghoom 
Rahi Hain Aur Unka Gumaan Ye Hai Ke Wo "Ba Parda" Hain Aur 
Phir Agar "Ba Parda" Bhi Ho'n To Is Qadar Aurato Ka Ghar Se 
Baahar Rehna Koi Achhi Baat Nahin 
Mumbai Mein Muslim Aurato Ki Bheed Dekh Kar Lagta Hai Ke 
Dunyadari Ka Beda Inhone Hi Utha Rakha Hai 

School, Colleges Aur Tutions Ke Naam Par Ghar Se Baahar 
Nikalna, Shopping Ke Naam Par Sair Wa Tafreeh Karna Aur Phir 
Ghoomne Ke Naam Par Ayyashi Karna Ladkiyo Ka Dastoor Ban 
Chuka Hai Aur Ghar Se Ye "Najaiz Aazadi" Bhi Bade Shaug Se Di 
Ja Rahi Jai Jiske Natije Mein Ye Halaat Humare Saamne Hain, Ye 
Har Shehar Ki Baat Hai, Bas Keh Lein Ke Kahin Zyada Hai To 
Kahin Kam 
Allah Ta'ala Muslim Aurato Aur Unke Ghar Waalo Ko Samajhne 
Ki Taufig Ata Farmaye 


Asal Khurafaat Mein Kho Gai - Nupur Sharma Ki Misaal 

Hum Baat Kar Rahe The "Trend" Ki Yaani Achanak Kisi 
Mas'ale Ya Kisi Baat Ka Mash'hoor Ho Jaana Aur Har Taraf 
Mauzu -e- Bahas Ban Jaana To Jis Tarah Muskan Ko Le Kar Ek 
Trend Chala Aur Hindo Pak Samet Kai Mamalik Is Mein Kood 
Pade Halanki Asal Mein Hua Kuchh Nahin Tha Bas Ye Trend 
Mein Aa Gaya 


Aise Kai Masail Hain Jin Mein Tarjeehat Ko Dekhte Hue 
Bahas Karna Zaroori Hai Lekin Un Pe Baat Na Kar Ke Log Aise 
Trend Mein Fauran Kho Jaate Hain Aur Yahi Wo Baat Hai Jo 
Logon Ko Asal Kaam Se Door Kar Ke Bas Waati Jazbaat Ki Taraf 
Le Ja Rahi Hai 

Muskan Waale Wagiye Ke Baad Ya Pehle Hi Jo Asal Kaam 
Tha Uski Taraf Tawajjo Nahin Di Gai Lekin Is Trend Mein Hissa 
Le Kar Ye Samajh Baithe Ke Hum Zimme Se Bari Ho Gaye 

Naqab Pehenni Waali Khawateen Ne Asal Yaani "Parde" Ko 
Pamaal Karte Hue Trend Mein Hissa Liya To Mardo Ne Unka 
Saath De Kar, Unhein Hausla De Kar Apne Asal Kaam Yaani 
"Apna Taleemi Nizaam" Aur "Ladkiyo Ko Deeni Taleem" Chhod 
Kar Isi Trend Mein Hissa Liya 


Haal Mein Nupur Sharma Ka Muamla Saamne Aaya Jis Mein 
"Trend" Ka Shikar Ho Kar Kai Muslim Jaano Aur Unke Maal Ko 
Zaaya Karwa Diya Gaya, Ye Bhi Iski Jeeti Jaagti Misaal Hai Ke Asal 
Kaam Ki Taraf Tawajjo Hi Nahin Di Ja Rahi Hai 


Kya Gustakhi Pehle Nahin Ho Rahi Hai? Kya Gustakhi Karne 
Waale Pehle Se Humare Darmiyan Maujood Nahin Hain? Kya 
Nupur Sharma Ke Mugabil Humare Saamne Aise Gustakhaan 
Maujood Nahin Hain Ke Jinse Nipatne Ki Hum Zyada Qudrat 
Rakhte Hain? Kya Aisa Nahin Ke Un Gustakho Ko Hum Riayat De 
Rahe Hain Aur Nupur Sharma Pe Chale Trend Mein Bila Wajah 
Haath Daal Rahe Hain? Tarjeehaat Ki Roo Se Aise Darjano 
Sawalaat Uthaye Ja Sakte Hain Jinse Maloom Ho Jayega Ke 
Ummat Bas Ek "Trend" Ka Shikar Ho Kar Jazbaati Hoti Hai Baagi 
Asal Kaam Ke Liye Poori Zindagi Padi Hai Lekin Ghaflat Mein 
Guzaar Di Jaati Hai, Yahi Wo Kami Hai Jo Halaat Ko. Bad Se 
Badtar Banati Ja Rahi Hai 


Mumbai Ki Masjidein 
Sunniyo Ke Saath Ek Mas'ala Safar Mein Aksar Pesh Aata Hai 
Ke Kisi Bhi Masjid Mein Namaz Padhne Se Pehle Dekhna Hota 
Hai Ke Wo Masjid Apni Hai Ya Phir Badmazhabo Ki, Iski Jaanch 
Karne Ke Liye Pehle To Masjid Pe Nagsho Nigaar Ko Dekha Jaata 
Hai Ke "Ya Rasoolallah" Kunda Hai Ya Nahin Aur Agar Ye Na Mile 
To Phir Masjid Ke Andar Logon Ke Chehre, Kapde Aur Bil 

Khusoos Paajame Aur Topi Ko Dekha Jaata Hai, Phir Masjid 
Mein Rakhi Kitabein Waghaira Dekh Kar Maloom Kiya Jaata Hai 


Hum Ek Masjid Mein Gaye To Wahan Dekha Ke Takbeer 
Mein Sirf Ek Baar Hi Kalimaat Padhe Ja Rahe The Jo Ke Hum Do 
Baar Padhte Hain To Humein Shak Hua, Humne Socha Ke 
Jama'at Se Alag Chhat Par Ja Kar Apni Namaz Ada Kar Lete Hain 
To Chhat Par Aurato Ko Namaz Padhta Paaya Jisse Shak Yageen 
Mein Badal Gaya Aur Hum Wahan Se Nikal Gaye 

Ek Masjid Mein Gaye To Baahar "Ya Rasoolallah" Nagsh Kiya 
Hua Tha Lekin Andar Wuzu Ke Fazail Par Lage Ishteharaat Mein 
Deobandiyo Ki Kitabo Ke Hawale Diye Hue The Jisse Muamla 
Mashkook Ho Gaya Aur Phir Humne Tanha Namaz Ada Karne 
Ko Hi Behtar Jaana 


Humari Mulagat Zubair Saahib (Sunni Publication) Se Hui To 
Wo Humein Sunniyo Ki Jaame Masjid Le Gaye Aur Wahan 
Hazrate Allama Abdur Rasheed Misbahi Se Bhi Mulagat Karwai, 
Hazrat Ko Zubair Bhai Ne Humare Baare Mein Bataya Ke Ye Log 
Social Media Ke Zariye Deen Ki Khidmat Anjaam De Rahe Phir 
Wahan Sunniyo Ke Aapasi Ikhtelafaat Ki Baat Nikal Aai To Hazrat 
Ne Farmaya Ke Ikhtelaf Ko Logon Ne Mukhalifat Samajh Liya Hai 
Aur Phir Aapne Bhi Afsos Ke Saath Ye Hageeqat Bayaan Farmai 
Ke Humare Darmiyan Tasneefo Taleef Aur Isha'at Ka Kaam 
Bahut Kam Ho Raha Hai Jabki Jalse, Juloos Aur Urs Waghaira 
Kasrat Se Ho Rahe Hain 


Mumbai Aur Mazaraat 
Hindustan Ke Kisi Bhi Shehar Mein Aap Chale Jaayein, 
Mazaraat Kasrat Se Paaye Jaate Hain 
Shehar Ka Kya Shumaar, Aapko Ek Muhalle Mein Kai Kai 
Mazaraat Mil Jayenge 
Ab In Mein Se Kuchh To Aise Hain Ke Jin Ke Baare Mein 
Motabar Riwayato Se Maloom Hota Hai Ke Wagayi Allah Ke Kisi 


21 


Safarnaama Bilaade Khamsa 


Nek Bande Ki Qabr Hai Lekin Kai Qabrein Farzi Hain Jin Par 
Mazaraat Bana Kar Dhanda Kiya Ja Raha Hai 


Kabhi Kabhi Dil Mein Ye Khayal Aata Hai Ke Jis Tarah Logon 
Ne Yahan Farzi Mazaraat Bana Rakhe Hain Agar In Logon Ki 
Hukumat Mulke Arab Par Hoti To Jannatul Bagi Mein Tamam 
Sahaba Ke Mazaraat To Hote Hi, Saath Hi Un Sahaba Ke Bhi 
Mazaraat Hote Ke Jinka Zikr Kisi Kitab Mein Nahin Paaya Jaata 
Aur Khurafaat Ka Bazaar Garam Hota 


Mumbai Mein Hum Mahim Shareef Ki Ziyarat Ko Gaye Jo Ke 
Bahut Mash'hoor Hai, Mahim Bus Stand Se Thodi Hi Doori Par 
Mazaar Waage Hai 

Iske Baad Humne Haji Ali Ki Dargah Ka Rukh Kiya Lekin 
Wahan Pahunch Kar Maloom Hua Ke Samundar Ka Paani Kaafi 
Aage Aa Chuka Hai Aur Aana Jaana Band Kar Diya Gaya Hai, 
Wahan Se Bina Ziyarat Kiye Humein Wapas Lautna Pada 


Mumbai Mein Deegar Magamaat Par Haaziri 

Hum Raza Academy Gaye Lekin Wahan Kisi Se Mulagat 
Nahin Ho Paai, Iske Baad Dawatelslami Ke Markaz Jaana Hua 
Aur Dawatelslami Ke Arabi Urdu Dono Maktabe Bhi Dekhe, 
Dekh Kar Kaafi Achha Laga 
Markaz Ki Masjid Mein Humne Namaze Zuhr Ada Ki 


Mumbai Mein Local Buses Ka Humne Khoob Faida Uthaya 
Jiske Liye Bas Itna Maloom Hona Zaroori Hai Ke Kaunse Number 
Ki Bus Kis Raste Jaati Hai, Humne Logon Se Puchh Puchh Kar 
Buso'n Ke Zariye Mumbai Ke Kai llage Ghoome 


Gateway Of India, Taj Hotel Aur Samundar Ka Nazara To Ek 
Hi Jagah Ho Gaya Phir Ek Jagah "Gowandi" Jaana Hua Jahan 
Humari Mulagat Hafiz Ziaul Mustafa Misbahi Saahib Se Hui Aur 
Unke Yahan Nashte Par Halaat -e- Haazira Ko Le Kar Kai 
Mauzuaat Par Charcha Hui 

Hafiz Saahib Ne Humare Isha'ati Kaam Ki Tareefein Ki Aur 
Humara Risala "Wagiyaat -e- Karbala Ka Tehgeegi Jayeza" Unke 
Mutale Ki Mez Par Rakha Hua Tha Jiske Baare Mein Unke 
Musbat Tassur Ne Humari Mazeed Hausla Afzai Farmai 

Raat Humne Gowandi Mein Ek Tajir Ke Yahan Guzari Jin Se 
Humein Samaan Bhi Khareedna Tha 


Do Din Mumbai Mein Rehne Ke Baad Ab Wapsi Ki Tayyari 
Kar Rahe The Ke Janab Ishtiyag Ka Message Aa Gaya Ke Wo 
Mulagat Karna Chahte Hain, Mausoof Jamiatul Madina, 
Dawatelslami Mein Darse Nizami Kar Rahe Hain 

Inse Mulagat Humare Liye Ek Ghaibi Madad Bhi Thi Aur Wo 
Is Tarah Ke Humare Paas Khareeda Hua Samaan Thoda Zyada 
Ho Gaya Tha Jise Mere Aur Riyaz Bhai Ke Liye Le Jaana Bahut 
Mushkil Tha Aur Station Mein Bhi Platform Number 18 Par 
Jaana Tha Jiske Liye Humein Kaafi Mashaggat Uthani Padti Ya 
To Paise Lagane Padte Lekin Hafiz Ishtiyag Saahib Ke Aane Se Ye 
Sab Kaafi Aasan Ho Gaya Aur Taxi Book Karne Ke Baad Wo Khud 
Humare Saath Station Tak Aaye Aur Humein Aur Humare 
Samaan Ko Platform Tak Pahunchaya, Allah Ta'ala Inko Behtar 
Badla Ata Farmaye 


Mumbai Se Jabalpur Ke Liye Hum 18 June 2022 Ki Raat Ko 
Rawana Hue Aur 18 Ko Hi Shaam Ke Waqt Jabalpur Pahunche, 
Ab Jabalpur Mein Raat Guzaar Kar Agle Din Yaani 19 Ko Wapas 
Apne Shehar Hazaribagh Ke Liye Rawana Hona Hai 


Jabalpur Mein Aakhiri Din 

Jabalpur Mein Logon Ne Bahut Izzat Afzai Farmai Jise Alfaaz 
Ke Zariye Bayaan Kar Paana Bahut Mushkil Kaam Hai Phir Bhi 
Kuchh Baatein Arz Karunga Aur Ye Bhi Magsad Se Khali Nahin 
Lihaza Iske Saath Kuchh Faide Bhi Likhunga 

Riyaz Bhai Ne Intezam Mein Koi Kami Nahin Chhodi Aur Phir 
Hafiz Ataur Rahman Saahib Jo Ke Imamat Bhi Farmate Hain, 

Meri Khaatir Tawazo Mein Is Qadar Masroof Rahe Ke Mujhe Ek 
Rumaal Tak Uthane Nahin Dete Hain 

Khane Peene Ka Jo Intezam Ghar Par Kiya Tha Wo To Apni 
Jagah, Iske Ilawa Baahar Ghuma Phira Kar Khilane Pilane Mein 
Bhi Koi Kasar Nahin Chhodi, Itna Hi Mere Liye Zyada Ho Raha 
Tha Phir Maqami Logon Mein Se Bhi Kuchh Log Israar Kar Ke 
Apne Ghar Le Gaye Aur Khatirdari Ki 


Imam Saahib Ne To Ye Tak Kiya Ke Raat Ko Mere Paaon 
Dabane Ke Liye Aasteen Chadha Baithe (Allahu Akbar) Ye Sab 
Dekh Kar Mujhe Bahut Ajeeb Laga Aur Jo Kaifyat Hui Use Main 
Bayaan Nahin Kar Sakta, Aate Waqt Imam Saahib Ne Kapdo Ka 
Tohfa Bhi Inayat Farmaya 

Shaam Ko Rawana Hone Se Thodi Der Pehle Ek Aur Janab 
Apne Ghar Le Gaye Aur Jaldi Jaldi Mein Khane Ki Kai Cheezein 
Le Aaye Lekin Mera Pet Is Qadar Bhar Chuka Tha Ke Mazeed 
Khane Par Wapas Aane Ka Imkaan Zyada Tha Lihaza Thoda Sa 
Kha Kar Baagi Thoda Safar Ke Liye Le Liya 

Itni Zyada Khatirdari Karne Waale Ahbaab To Mukhlis Hain 
Lekin Main Is Ka Mustahiq Nahin, Agar Meri Hageegat Zaahir 
Ho Jaaye To Aisi Hai Ke, Kehte Hain Na "Kutta Bhi Na Puchhe" 
Bas Aisi Hi Hai Lekin Ye Logon Ka Husne Zan Hai Ke Itna Achha 
Samajhte Hain 


Ye Sab Bayaan Karne Ke Baad Main Ye Kehna Chahta Hoon 
Ke Agar Koi Ye Kehta Hai Ke Awaam Ab Ulama Ki Qadr Nahin 
Karti To Ye Sahih Nahin Hoga Kyunki Awaam Aaj Bhi Ulama Ko 
Sar Par Bitha Kar Rakhti Hai Lekin Ulama Kehlane Waale Kuchh 
Log Hi Awaam Ko Badzan Karte Hain 

Main To Aalim Nahin Hoon, Bas Ulama Ki Tehgeegat Ko 
Aam Karne Ki Koshish Ki Hai To Logon Ne Itni Izzat Afzai Ki 

Awaam Aaj Bhi Ulama Ko Wo Khilati Hai Jo Khud Nahin 
Khaati, Is Qadr Aqeedat Rakhti Hai Ke Pet Kaat Kar Bhi Nazrana 
Pesh Karti Hai Aur Apne Ghar Mein Ulama Ke Qadmo Ke Pad 

Jaane Ko Barkat Ka Baais Jaanti Hai Lihaza Humein Chahiye 
Nashukri Na Karein, Moonh Se Khaya Hai To Aankho Mein 
Sharm Rakhein Aur Awaam Se Agar Kuchh Bhi Liya Hai To Uska 
Hag Ada Karne Ke Liye Poori Koshish Karein, Unki Islah Ke Liye, 
Unko Sahih Deen Batane Ke Liye Din Raat Mehnat Karein Warna 
Hum Tarikh Mein Muft Ka Khane Waale Nikamme Hi Likhe 
Jayenge 


Safar Mukammal Hua? 
Main Apne Shehar Laut Aaya Hoon, Aisa Lagta Hai Bahut 
Kuchh Chhod Aaya Hoon 
Apno Se Judai Bilkul Aasan Kaam Nahin Hai, Jinke Saath Dil Lag 
Jaaye Wo Jeene Ki Zaroorat Ban Jaate Hain, Dil Unhein Paas Hi 
Rakhna Chahta Hai, Door Hone Par Tadapne Lagta Hai 


Pehle Apni Biwi Ko Uske Mayke Chhod Kar Aage Badha To 
Laga Ke Wujood Achanak Aadha Ho Gaya Phir Kuchh Dost Mile 
Jinke Saath Waqt Tezi Se Guzar Gaya Aur Ab Dosto Ko Bhi Chhod 
Kar Aage Badhna Pada To Asal Yaad Aa Gai Aur Wo Ye Hai Ke Ye 
Safar Agarche Mukammal Ho Gaya Hai Aur Safarnama Bhi Lekin 
Zindagi Ka Safar Ab Bhi Jaari Hai, Aaj Bhale Hi Main Ghar 
Pahunch Chuka Hoon Par Hageegat Mein Sukoon Tabhi Milega 
Jab Aakhirat Ka Ghar Mil Jayega 
Nahin Jaanta Ke Wo Ghar Kaisa Hoga, Meri Tawaqqo Aur Meri 
Ummeed To Apne Rab Ke Saath Khair Ki Hi Hai Lekin Ek Khauf 
Bhi Hai Jo Apne Aamaal Ke Sabab Hai, Na Jaane Kya Hoga! 


Allah Ta'ala Humein Ek Ghar Mein Jama Farmaye, Humare 
Chahne Waalo Ka Daaimi Saath Ata Farmaye 

Ya Rabbi! Main Jitne Logon Ko Jaanta Hoon, Unhein Chahta 
Hoon, Unse Tallug Barqarar Rakhna Chahta Hoon, Un Sab Ka 
Mujhe Aisi Jagah Saath Ata Farma Ke Jahan Judai Ka Tasawwur 
Na Ho 


25 


Safarnaama Bilaade Khamsa 


Ek Musafir 
Abde Mustafa 
Muhammad Sabir Ismayeeli Qadri Razvi 

Our Books In Roman Urdu: 


(1) Bahaar -e- Tehreer - By Abde Mustafa Official 

Ilmi, Tehgeegi Aur Islahi Tehreero Par Mushtamil Ek Guldasta Jiske Ab Tak 14 Parts 
Release Ho Chuke Hain, Har Hisse Mein 25 Tehreerein Hain Jo Mukhtalaf Mauzuaat 
(Topics) Par Hain 

(2) Allah Ta'ala Ko Uparwala Ya Allah Miyan Kehna Kaisa? - By Abde 
Mustafa Official 

Is Risale Mein Kai Hawalo Se Saabit Kiya Gaya Hai Ke Allah Ta'ala Ko Uparwala Ya 
Allah Miyan Kehna Jaaiz Nahin Hai 

(3) Azaan -e- Bilal Aur Suraj Ka Nikalna - By Abde Mustafa Official 

Is Risale Mein Ek Wagiye Ki Tehgeeg Pesh Ki Gai Hai Jis Mein Hazrate Bilal Ke Azaan 
Na Dene Par Suraj Na Nikalne Ka Zikr Hai 

(4) Ishqe Majazi (Muntakhab Mazameen Ka Majmua) - By Abde Mustafa 
Official 

Is Risale Mein Kai Ahbaab Ke Mazameen Shamil Kiye Gaye Hain Jo Ishge Majazi Ke 
Talluq Se Hain, Ishqe Majazi Ke Mukhtalaf Pahluo Par Ye Ek Haseen Sangam Hai 

(5) Gaana Bajana Band Karo, Tum Musalman Ho! - By Abde Mustafa 
Official 

Is Mukhtasar Se Risale Mein Gaane Bajane Ki Mazammat Par Kalaam Kiya Gaya Hai 
Aur Gaano Ke Kufriya Ash'aar Bayaan Kiye Gaye Hain Jise Padh Kar Kai Logon Ne 
Gaane Bajane Se Tauba Ki Hai 

(6) Shabe Meraj Ghause Paak - By Abde Mustafa Official 

Is Risale Mein Ek Mash'hoor Wagiye Ki Tehgeeg Bayaan Ki Gai Hai Jis Mein Hazrate 
Ghause Aazam Ka Shabe Meraj Humare Nabi Alaihissalam Se Milne Ka Zikr Hai 

(7) Shabe Meraj Nalain Arsh Par - By Abde Mustafa Official 

Is Risale Mein Ek Wagiye Ki Tehgeeg Pesh Ki Gai Hai Jis Mein Meraj Ki Shab Huzoor 
Nabiye Kareem Alaihissalam Ka Nalain Pehen Kar Arsh Par Jaane Ka Zikr Hai 

(8) Hazrate Owais Qarni Ka Ek Wagiya - By Abde Mustafa Official 

Is Risale Mein Hazrate Owais Qarni Ke Apne Dandaan Shaheed Kar Dene Waale 
Wagiye Ki Tehgeeq Bayaan Ki Gai Hai Aur Saath Ye Bhi Ke Allah Ke Aakhiri Rasool 
Alaihissalam Ke Dandaan Shaheed Hue The Ya Nahin Aur Hue To Uski Kaifyat Kya Thi 
Aur Kai Tehgeegi Nikaat Shamile Bayaan Hain 

(9) Dr. Tahir Aur Wagar -e- Millat - By Abde Mustafa Official 

Ye Risala Majmua Hai Un Fatawa Ka Jo Hazrate Allama Mufti Wagaruddin Qadri 
Alaihir Rahma Ne Dr. Tahirul Qadri Ke Liye Likhe Hain, Ye Fatawa Dr. Tahirul Qadri Ki 
Gumrahi Ko Bayaan Karte Hain 

(10) Taqreer Karne Waala Kaisa Ho? - By Abde Mustafa Official 

Is Risale Mein Aap Padhenge Ke Tagreer Karne Ka Ahal Kaun Hai, Ye Kiske Liye Jaaiz 
Hai Aur Ek Mugarrir Ke Andar Kaun Kaun Si Baatein Honi Chahiyein 

(11) Ghaire Sahaba Mein Radiallaho Ta'ala Anho Ka Istemal - By Abde 
Mustafa Official 

Is Risale Mein Kai Dalail Se Saabit Kiya Gaya Hai Ke Sahaba Ke Ilawa Bhi Taraddi (Yaani 
Radiallaho Ta'ala Anho) Ka Istemal Kiya Ja Sakta Hai 

(12) Ikhtelaf Ikhtelaf Ikhtelaf - By Abde Mustafa Official 

Ye Risala Ahle Sunnat Mein Maujood Furooi Ikhtelafaat Ke Hawale Se Hai, Is Mein Is 
Baat Ka Bayaan Hai Ke Jab Kabhi Ulama -e- Ahle Sunnat Ke Mabain Koi Mas'ala 
Ikhtelafi Ho Jaaye To Us Mein Kaisi Rawish Ikhteyar Ki Jaani Chahiye 

(13) Chand Wagiyaat -e- Karbala Ka Tehgeegi Jaayeza - By Abde Mustafa 
Official 

Wagiyaat -e- Karbala Ke Hawale Se Ahle Sunnat Mein Beshumar Wagiyaat Aise Aa 
Gaye Hain Jo Shio Ki Paidawaar Hain, Is Risale Mein Humne Chand Wagiyaat Ki 
Tehgeeg Pesh Ki Hai Jo Ke Apni Noiyat Ka Munfarid Kaam Hai, Is Tehgeegi Risale 
Mein Kai Ilmi Nikaat Marqoom Hain 

(14) Binte Hawwa (Ek Sanjida Tehreer) - By Kanize Akhtar 

Aurato Ki Zindagi Mein Paidaish Se Le Kar Nikah Aur Phir Baadahu Ke Mamlaat Ki 
Islah Ke Liye Is Risale Ko Ek Alag Andaz Mein Likha Gaya Hai 

(15) Sex Knowledge (Islam Mein Sohbat Ke Aadab) - By Abde Mustafa 
Official 

Islam Mein Jinsi Tallugaat Aur Is Hawale Se Jadeed Masail Par Ye Risala Bade Hi Aam 
Faham Andaaz Mein Likha Gaya Hai Aur Aasan Hone Ke Saath Saath Ye Risala Dalail 
Se Bhi Muzayyan Hai 

(16) Hazrate Ayyoob Alaihissalam Ke Wagiye Par Tehgeeg - By Abde 
Mustafa Official 

Hazrate Ayyoob Alaihissalam Ke Mutallig Mash'hoor Wagiyaat Ki Tehgeeq Par Ye 
Risala Likha Gaya Hai, Kai Hawalo Se Asal Riwayaat Aur Unki Kaifyat Ko Ambiya Ki 
Azmat Ko Madde Nazar Rakhte Hue Bayaan Kiya Gaya Hai 

(17) Aurat Ka Janaza - By Janabe Ghazal Sahiba 

Aurat Ke Janaze Ko Kaun Kaun Dekh Sakta Hai?, Kaun Kaun Kandha De Sakta Hai?, 
Kya Shauhar Kandha Nahin De Sakta? Aur Aise Kai Sawalaat Ke Jawab Aapko Is Risale 
Mein Milenge 

(18) Ek Aashiq Ki Kahani Allama Ibne Jauzi Ki Zubaani - By Abde Mustafa 
Official 

Ek Aashiq Ki Badi Dilchasp Kahani Hai Jis Mein Mazaah Hai, Tafreeh Hai, Sabaq Hai 
Aur Ibrat Hai 

Is Wagiye Ko Allama Ibne Jauzi Ki Kitab "Zammul Hawaa" Se Liya Gaya Hai 

(19) Huzoor Ki Shaan In The Quraan - By Mufti Ahmad Yaar Khan Nayeemi 
Is Kitab Mein Allah Ke Habeeb Alaihissalam Ki Shaan Mein Naazil Hone Waali Kai 
Aayaat Ko Yakja Kiya Gaya Hai 

(20) Husne Mustafa Aur Kalame Raza - By Maulana Sajjad Ali Faizi 

Is Kitab Mein Aala Hazrat Ke Naatiya Ash'aar Mein Se Un Ash'aar Ko Nagal Kiya Gaya 
Hai Jo Mustafa Kareem Alaihissalam Ke Husn Par Hain 

Iske Aur Bhi Hisse Hain Jinka Naam "Qasida -e- Meraj Ki Sharah Aur Sharahe Kalaame 
Raza" Hai 

(21) Afzaliyate Siddigue -e- Akbar Wa Farooge Aazam 

By Tajushshariah, Mufti Akhtar Raza Khan 

Ye Kitab Hazrate Abu Bakr Siddigue Aur Hazrate Umar Farugue Radiallaho Ta'ala 
Anhuma Ki Afzaliyat Par Likhi Gai Hai 

(22) Kya Hazrate Bilal Radiallaho Ta'ala Anho Ka Rang Kaala Tha? - By Abde 
Mustafa Official 

Hazrate Bilal Ke Rang Ke Mutallig Tehgeegi Bahas Ke Aapka Rang Kaisa Tha, Is Mein 
Saabit Kiya Gaya Hai Ke Aap Kaale Nahin The Jaisa Ke Mash'hoor Hai 

(23) Hazrate Bilal Ke Islam Laane Ka Wagiya Kya Tha? - By Abde Mustafa 
Official 

Hazrate Bilal Ke Islam Qabool Karne Ke Tallug Se Kai Wagiyaat Mash'hoor Hain Jinki 
Koi Asal Nahin Hai, Is Risale Mein Asal Wagiye Ko Bayaan Kiya Gaya Hai 

(24) Sharah Mishkaat (Kitabul Iman) - By Mufti Ahmad Yaar Khan Nayeemi 
Ye Kitab Mishkaat Shareef Ke Kitabul Iman Ki Sharah Hai 

(25) Chand Ghair Motabar Kitabein - By Maulana Hasan Noori 

Is Risale Mein Ghair Motabar Kitabo Maslan Noornama, Dus Biwiyo Ki Kahani 
Waghaira Ki Nishandehi Ki Gai Hai 

(26) Tirmizi (Part 1) - By Muhammad Bin Eisa Tirmizi 

Ye Sihah Sitta Mein Dakhil Mash'hoor Hadees Ki Kitab Tirmizi Shareef Ka Ek Hissa 
Roman Urdu Mein Hai 

(27) Aaiye Namaz Seekhein (Part 1) - By Abde Mustafa Official 

Is Kitab Mein Namaz Padhne Aur Isse Mutalliq Zyada Se Zyada Masail Ko Jama Karne 
Ki Koshish Ki Gai Hai, Istelahaat Ko Aasan Andaaz Mein Bayaan Kiya Gaya Hai, Iske 
Agle Hisso Par Bhi Kaam Jaari Hai 

(28) Sharah Mishkaat (Kitabul Ilm) - By Mufti Ahmad Yaar Khan Nayeemi 
Ye Mishkaat Shareef Ke Kitabul Ilm Ki Sharah Hai 

(29) Sahih Bukhari Aur Ilme Ghaib - By Allama Muhammad Abdul Qadir 

Is Kitab Mein Sahih Bukhari Se Un Hadeeso Ko Liya Gaya Hai Jin Mein Ilme Ghaibe 
Mustafa Ki Daleel Hai, 

Bukhari Bukhari Ki Ratt Lagane Waalo Ko Is Mas'ale Par Jawab Dene Ke Liye Ye Ek 
Achhi Kitab Hai 

(30) Difa -e- Kanzul Iman - By Tajushshariah, Mufti Akhtar Raza Khan 

Ye Kitab Aala Hazrat Ke Tarjuma -e- Quran, Kanzul Iman Ke Difa Mein Hai 

(31) Pehle Farz Nafl Baad Mein - By Aala Hazrat, Imam Ahmad Raza Khan 
Barelvi 

Ye Risala Farz Aur Nawafil Ki Adayegi Ki Tehgeeg Par Hai Ke Jiske Zimme Faraiz Baagi 
Ho'n Uska Nawafil Mein Mashghool Hona Durust Nahin 


(32) Qiyamat Ke Din Logon Ko Kis Ke Naam Ke Saath Pukara Jayega - By 
Abde Mustafa Official 

Is Risale Mein Is Baat Ki Tafseel Bayaan Ki Gai Hai Ke Qiyamat Ke Din Logon Ko Maa 
Ke Naam Ke Saath Pukara Jayega Ya Baap Ke Naam Se 

(33) Yaare Ghaar - By Dr. Asif Ashraf Jalali 
Ye Kitab Hazrate Abu Bakr Siddique Radiallaho Ta'ala Anho Ki Fazeelat Par Hai 


(34) Tie Ka Mas'ala - By Huzoor Tajushshariah 

Ye Risala Tie Ke Mas'ale Par Hai Ke Is Ka Pehenna Jaaiz Nahin Hai 

(35) Sawaneh Tajushshariah - By Mufti Dr. Yunus Raza 

Ye Risala Huzoor Tajushshariah, Allama Mufti Akhtar Raza Khan Barelvi Ki Sawaneh 
Hayaat Hai 

(36) Huzoor Tajushshariah Aur Bukhari Shareef Ki Pehli Hadees Ka Dars - 
By Maulana Muhammad Raza Markazi 

Ye Risala Bukhari Shareef Ki Pehli Hadees Ki Sharah Aur Kai Ilmi Nikaat Par Mushtamil 
Hai 

(37) Huzoor Tajushshariah Ke Kalaam Mein Muhawraat Ka Istemal - By 
Muhammad Kashif Raza Shaad Misbahi 

Is Risale Mein Huzoor Tajushshariah Ke Likhe Kalaam Mein Muhawraat Ke Istemal Ka 
Zikr Hai 

(38) Hussamul Haramain - By Aala Hazrat Imam Ahmad Raza Khan Barelvi 
Ye Kitab Deobandiyo Ke Akabireen Pe Ulama -e- Haramain Ke Fatawa Ka Majmua Hai 
Jis Mein Unhein Kafir Qaraar Diya Gaya Hai 

(39) Haque Par Kaun? - By Allama Muhammad Zafar Attari 

Is Kitab Mein Daure Haazir Ke Firgo Ke Batil Aqaid Ka Radd Kiya Gaya Hai Aur Ahle 
Sunnat Ki Haqqaniyat Bayaan Ki Gai Hai 

(40) Shirk Kya Hai? By Allama Muhammad Ahmad Misbahi 

Shirk Ke Mauzu Pe Ek Behtareen Kitab Hai Jis Mein Shirk Ka Asal Mafhoom Bayaan 
Kiya Gaya Hai 

(41) Qurbani Ka Bayaan From Bahaar -e- Shariat - By Allama Mufti Amjad 
Ali Aazmi 

Ye Risala Qurbani Ke Bayaan Par Hai Jo Ke Bahaar -e- Shariat Se Makhooz Hai 

(42) Zibah Ka Bayaan From Bahaar -e- Shariat - By Allama Mufti Amjad Ali 
Aazmi 

Ye Risala Zibah Ke Bayaan Par Hai Jo Ke Bahaar -e- Shariat Se Makhooz Hai 

(43) Eisaiyat Se Islam Tak - By Allama Ghulam Rasool Qasmi 

Eisaiyat Aur Islam Ke Tagabul Par Ye Ek Achhi Kitab Hai, Tagabule Adyaan Par Mutala 
Karne Waalo Ke Liye Ye Ek Mufeed Kitab Hai 


(44) Zambik Ka Maana Aur Masla -e- Durood - By Allama Syed Ahmad 
Sayeed Kaazmi 

Is Risale Mein Huzoor Alaihissalam Ke Liye Warid Lafz "Zambik" Ka Mafhoom Bayaan 
Kiya Gaya Hai 


(45) Islami Taleem (Part 1) - By Allama Mufti Jalaluddin Ahmad Amjadi 
Ye Kitab Islam Ki Bunyadi Malumaat Par Mushtamil Hai, Bachho Ko Padhane Ke Liye 
Ye Ek Achhi Kitab Hai 

(46) Muharram Mein Kya Jaiz Aur Kya Najaiz? - By Allama Tatheer Ahmad 
Razvi 

Ye Kitab Muharram Mein Hone Waale Khurafaat Ke Radd Mein Hai Aur Saath Hi 
Karne Waale Achhe Kaamo Ka Bhi Bayaan Hai 

(47) Muharram Mein Nikah - By Abde Mustafa Official 

Is Risale Mein Bayaan Kiya Gaya Hai Ke Maahe Muharram Mein Bhi Nikah Jaaiz Hai 
Aur Ise Najaiz Kehna Bilkul Ghalat Hai, Muharram Mein Gham Manana Ye Koi Islami 
Rasm Nahin Aur Chahe Ghar Banana Ho Ya Machhli, Anda Aur Gosht Waghaira Khana 
Sab Muharram Mein Jaaiz Hain 


(48) Islami Zindagi - By Mufti Ahmad Yaar Khan Nayeemi 

Is Kitab Mein Aap Padhenge Ke Islami Tarige Se Zindagi Kis Tarah Guzari Jaaye Saath 
Hi Musalmano Ki Zindagi Ke Kai Shobajaat Mein Raaij Rasmo Riwaj Ke Bayaan Par Ye 
Ek Achhi Kitab Hai 

(49) Riwayato Ki Tehgeeg (Part 1) - By Abde Mustafa Official 

Ye Risala Ahle Sunnat Mein Mash'hoor Riwayato Ki Tehgeeg Par Mushtamil Hai, Is 
Mein Riwayato Ki Tehgeeg Bayaan Ki Gai Hai, Sahih Riwayato Ki Sihhat Par Aur Batil 
Riwayato Ke Mauzu Wa Be Asal Hone Par Dalail Pesh Kiye Gaye Hain, Iske Aur Bhi 
Hisso Par Kaam Jaari Hai 

(50) Riwayato Ki Tehqeeq (Part 2) - By Abde Mustafa Official 

Ye Riwayato Ki Tehgeeg Ka Dusra Hissa Hai, Iske Aur Bhi Hisso Par Kaam Jaari Hai 


(51) Sharahe Kalaame Raza - By Al Hafiz Al Qaari Maulana Ghulam Hasan 
Qadri 

Is Kitab Mein Aala Hazrat Ke Kalaam Mein Se Baaz Ki Sharah Hai, Iske Aur Bhi Hisse 
Hain Jinka Naam "Husne Mustafa Aur Kalaame Raza Aur Qasida -e- Meraj Ki Sharah" 
Hai 

(52) Imamul Ayimma Abu Bakr Siddique - By Allama Ghulam Rasool Qasmi 
Ye Kitab Hazrate Abu Bakr Siddigue Ki Fazeelat Par Hai Aur Saahibe Kitab Ko Janne 
Waale Inka Andaaze Tehreer Zaroor Jaante Honge 

(53) Aulia -e- Rijalul Hadees - By Allama Abdul Mustafa Aazmi 

Ye Kitab Muhaddiseen Ki Seerat Ke Mukhtasar Ahwaal Par Mushtamil Hai, Tagreeban 
200 Muhaddiseen Wa Fugaha Ke Ahwaal Darj Kiye Gaye Hain 

(54) Tamheede Imaan - By Aala Hazrat, Imam Ahmad Raza Khan Barelvi 

Is Kitab Mein Batil Firgo Ke Aqaid Ka Radd Aur Ahle Sunnat Ke Aqaid Ka Bayaan Hai 
(55) Sharah Qasida -e- Meraj - By Al Hafiz Al Qaari Maulana Ghulam Hasan 
Qadri 

Ye Sharahe Kalaame Raza Ka Teesra Hissa Hai, Iske Do Hisso Banaam "Sharahe 
Kalaame Raza" Aur "Husne Mustafa Aur Kalaame Raza" Ka Zikr Hum Kar Aaye Hain 
(56) Imam Mahdi (Zamana -e- Zuhoor Aur Alamaat) - By Imam Ibne Hajar 
Haytmi Shafayi 

Is Kitab Mein Hazrate Imam Mahdi Ke Nuzool Ke Mutalliq Tafseel Bayaan Ki Gai Hai 

(57) Break Up Ke Baad Kya Karein? - By Abde Mustafa Official 

Ye Risala Un Naujawano Ke Liye Likha Gaya Hai Jo Ishqe Majazi Mein Dhoka Kha Kar 
Apni Zindagi Ke Safar Ko Jaari Rakhne Ke Liye Raah Talash Kar Rahe Hain 

(58) Ek Nikah Aisa Bhi - By Abde Mustafa Official 

Ye Ek Sachhi Kahani Hai, Ek Nikah Ki Kahani, Is Mein Jahan Islami Tariqe Se Nikah Ko 
Bayaan Kiya Gaya Hai Wahin Is Par Amal Ki Koshish Bhi Ki Gai Hai 

Hai To Ye Ek Kahani Par Is Mein Aap Tehgeegi Nikaat Bhi Mulahiza Farmayenge 
(59) Ali Wa Muawiya - By Allama Ghulam Rasool Qasmi 

Ye Risala Hazrate Ali Wa Hazrate Ameere Muawiya Ke Darmiyan Hue Ikhtelaf Aur 
Ahle Sunnat Ke Is Par Nazariye Ke Bayaan Mein Hai 

(60) Kafir Se Sood - By Abde Mustafa Official 

Is Risale Mein Aap Padhenge Ke Ek Kafir Aur Musalman Ke Darmiyan Sood Ki Kya 
Sooratein Hain? Aur Saath Hi Loan, Bank & Post Interest Par Ulama -e- Ahle Sunnat 
Ki Tehqeeq Bhi Shamile Risala Hai 

(61) Main Khan Tu Ansari - By Abde Mustafa Official 

Islam Mein Qaum, Zaat Aur Biradri Waghaira Ki Asal Par Ye Ek Tehgeegi Kitab Hai, Is 
Mein Masawaat Ko Qaaim Karne Ki Targheeb Dilai Gai Hai, Kufu Ke Mas'ale Par 
Tehgeegi Mawaad Bhi Shamile Kitab Hai 

(62) Riwayato Ki Tehqeeq (Part 3) - By Abde Mustafa Official 

Ye Riwayato Ki Tehgeeq Ka Teesra Hissa Hai, Iske Do Hisso Ka Zikr Hum Kar Aaye 
Hain, Iske Chauthe Hisse Par Kaam Jaari Hai 

(63) Jurmana - By Abde Mustafa Official 

Ye Risala Maali Jurmane Ke Mutalliq Likha Gaya Hai, Maali Jurmana Fighe Hanafi 
Mein Jaaiz Nahin Hai Aur Ise Dalail Se Saabit Kiya Gaya Hai 

(64) La Ilaha Illallah, Chishti Rasoolullah? - By Abde Mustafa Official 

Ye Risala Auliya Ki Ek Khaas Haalat Ke Bayaan Mein Hai Jise "Sukar" Aur "Shathiyaat" 
Waghaira Se Tabeer Kiya Jaata Hai 

Is Tallug Se Ahle Sunnat Ke Motadil Maugif Ko Dalail Ke Saath Bayaan Kiya Gaya Hai 
Ye Risala Unke Liye Dawate Fikr Hai Jo Ifraato Tafreet Ke Shikaar Hain 

(65) Hazrate Ali Ki Wiladat Kahan Hui? - By Allama Qari Luqman Shahid 

Is Risale Mein Is Baat Ka Bayaan Hai Ke Hazrate Ali Radiallaho Ta'ala Anho Ki Wiladat 
Khana -e- Kaaba Mein Nahin Hui, Ye Risala Urdu Mein "Mawloode Kabah Kaun?" Ke 
Naam Se Maujood Hai Aur Roman Urdu Mein Ye Talkhees Hai 

(66) Sarkar Ka Hulya Mubarak Ba Riwayate Umme Mabad - By Abde 
Mustafa Official 

Is Risale Mein Husne Mustafa Par Ek Riwayat Jise Riwayate Umme Maabad Ke Naam 
Se Jaana Jaata Hai, Ko Nagal Kiya Gaya Hai Aur Chand Baato Ko Shamil Kar Ke Ek 
Mukhtasar Sa Bayaan Tarteeb Diya Gaya Hai 

(67) Qanoon -e- Shariat - By Allama Qazi Shamsuddin Ahmad 

Mukhtasar Aqaid Aur Namaz, Roza Aur Taharat Waghaira Ke Masail Par Ye Bahut Hi 
Mash'hoor Kitab Hai, Ilme Figh Haasil Karne Ka Aaghaz Karne Ke Liye Behtareen Kitab 
Hai 

(68) Saniha -e- Karbala - By Allama Ghulam Rasool Qasmi 

Aap Is Risale Ko Wagiyaat -e- Karbala Par Sabse Mukhtasar Aur Motabar Keh Sakte 
Hain 

Is Mein Tehgeegi Andaaz Apnaya Gaya Hai Aur Be Saro Paa Ki Riwayato Ko Nagal 
Nahin Kiya Gaya Hai Jaisa Ke Is Mauzu Par Likhi Gai Aksar Kutub Mein Dekhne Ko 
Milta Hai 

(69) Shirk Ki Hageegat - By Allama Asif Abdullah Qadri 

Is Kitab Mein Aayaat -e- Quraniya Aur Ahadees Se Shirk Ki Hageegat Ko Bayaan Kiya 
Gaya Hai Aur Har Baat Par Shirk Ka Fatwa Lagane Waalo Ko Jawab Diya Hai 

(70) Be Peer Ka Peer Shaitan Hai - By Aala Hazrat, Imam Ahmad Raza Khan 
Barelvi 

Is Risale Mein Mash'hoor Qaul "Jiska Koi Peer Nahin Uska Peer Shaitan Hai" Ki 
Tehgeeq Aur Mafhoom Bayaan Kiya Gaya Hai 

(71) Islami Aqaid - By Allama Mufti Faiz Ahmad Owaisi 

Ye Kitab Ahle Sunnat Ke Bunyadi Aqaid Par Likhi Gai Hai, Aam Faham Andaz Hai, 
Aqaid Ko Mudallal Bayaan Kiya Gaya Hai Aur Batil Aqaid Ka Radd Bhi Kiya Gaya Hai 
(72) Zarbe Haidari - By Allama Ghulam Rasool Qasmi 

Ye Kitab Rafizyo Aur Tafzeeliyo Neez Wo Sunni Hazraat Jo Hazrate Ali Radiallaho 
Ta'ala Anho Ki Shaan Mein Ghulu Se Kaam Lete Hain, In Sab Ke Radd Mein Likhi Gai 
Zabardast Kitab Hai Jis Pe Kasrat Se Akabir Ulama Ki Taqareez Maujood Hain 

(73) Saltanat -e- Mustafa - By Allama Mufti Ahmad Yaar Khan Nayeemi 

Ye Kitab Humare Nabi Alaihissalam Ke Ikhteyaraat Par Likhi Gai Hai Ke Allah Ta'ala 
Ne Aapko Kitna Mukhtar Banaya Hai 

(74) Badmazhabo Se Rishte - By Allama Mufti Jalaluddin Ahmad Amjadi 

Is Risale Mein Badmazhabo Se Mel Jol Ki Sharai Haisiyat Bayaan Ki Gai Hai, Unse 
Tallug Aur Rishtedari Ki Mazammat Bayaan Ki Gai Hai 

(75) Main Nahin Jaanta - Maulana Hasan Noori Gondavi 

Ye Mukhtasar Sa Risala Ek Aham Paigham Par Mushtamil Hai Ke Ulama Wa Awaam 
Sabko Chahiye Ke La Ilmi Ka Etiraf Karne Ki Aadat Daalein Aur Jahan Ilm Na Ho Wahan 
Takalluf Kar Ke Jawab Na Dete Hue Keh Diya Jaaye Ke Main Nahin Jaanta 

